section_heading: Suparništvo s Henrikom VIII.
paragraph_text: Franjo, koji je uživao važnu ulogu u povijesti bračnih pustolovina Henrika VIII., bio je sve samo ne zgodan. Bio je mrzovoljan čovjek šiljasta nosa koji mu je davao izgled satira i priskrbio nadimak Lukavac. Sukladno tom nadimku, kada je politika u pitanju, znao je biti neiskren kao bilo koji od njegovih prethodnika. Istodobno, bio je i pravi renesansni vladar, ljubitelj umjetnosti i mecena Leonardu da Vinciju. Njegov dvor postao je središte kulture i elegancije, ali i septička jama poroka i razvrata. Palače su mu bile neusporedivo najraskošnije u sjevernom dijelu Europe.